<classify> Shirika la Ushirikiano wa Kimataifa la Korea Kusini KOICA limehaidi kuendelea kutoa misaada mbalimbali katika sekta ya kilimo ili kusaidia juhudi za kuboresha lishe na usalama wa chakula, na wakati huo huo kuchangia katika kuipeleka Tanzania katika uchumi wa viwanda ifikapo mwaka 2025.Naibu Mkurugenzi mkazi, Hyunsun Kim amesema jijini Dar es Salaam wakati wa maadhimisho ya Siku ya Chakula Duniani kwamba hatua hiyo itachangia pia kufikia lengo namba mbili la maendeleo endelevu kidunia, ambalo ni kutokomeza njaa, kuboresha lishe, usalama wa chakula pamoja na kuimarisha Kilimo endelevu.Amesema KOICA imekua ikichangia zaidi kutoa mafunzo kwa maafisa kilimo pamoja na wakulima wadogo ili kuwawezesha kulima kwa tija. Shirika hilo limekuwa likitoa vitendea kazi shambani pamoja na ujenzi pale inapotakiwa.Katika kituo hiki cha Kilimo Malolo tunaendesha programu ya mafunzo kwa miaka mitatu kuanzia mwaka jana ambapo kila mwaka tunatoa Dola za Kimarekani 100,000. Nina yetu ni kuboresha Kilimo kwa kuzingatia kwamba kina faida kubwa mbalimbali kwa watu na nchi, alisema.Naibu wa Kilimo, Omary Mgumba alisistiza umuhimu wa Kilimo chenye tija kwa maendeleo ya wazalishaji na taifa kwa ujumla. Pamoja na kuzingatia ubora, Naibu Waziri amewataka wakulima kuzalisha kwa kuzingatia mahitaji ya soko na hivyo kuuza mazao yao kwa faida.  <topic>: KITAIFA 